Stesen LRT SS 18

Stesen LRT SS 18 ialah stesen LRT yang terletak di SS 18 Subang Jaya, Selangor dimana Laluan Kelana Jaya berkhidmat di stesen ini. Stesen ini dibuka pada 30 Jun 2016 sebahagian daripada pembukaan sambungan jajaran laluan ini sehingga Putra Heights, Selangor.

Ciri-ciri stesen

Lokasi
Stesen ini terletak di atas Persiaran Jengka, Subang Jaya, Selangor. Di bahagian timur stesen ini adalah SS 14 Subang Jaya dan di bahagian barat stesen ini adalah SS 18 Subang Jaya. Berdekatan stesen ini juga terdapat beberapa sekolah antaranya SMK Subang Utama dan SMK Subang Jaya.

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai satu platform tengah di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

Pintu stesen 
Stesen LRT SS 18 dirancang mempunyai dua pintu masuk dan keluar, iaitu Pintu A dan Pintu B. Hentian sebelah untuk bas, teksi, perkhidmatan e-panggilan serta kenderaan peribadi disediakan di kedua-kedua pintu masuk stesen.

Sambungan

Perkhidmatan bas
Bas percuma Smart Selangor laluan SJ02 berkhidmat di stesen ini.

Rujukan

Laluan Kelana Jaya
Stesen RapidKL
S